## ΠΑΡΑΡΤΗΜΑ «Ε»: ΣΧΕΔΙΟ ΣΥΜΒΑΣΗΣ

A black background with a black square

AI-generated content may be incorrect.

EΛΛHNIKH ΔHMOKPATIA

YΠOYPΓEIO ΠOΛITIΣMOY

EΘNIKO APXAIOΛOΓIKO MOYΣEIO

Tαχ. Δ/νση : Tοσίτσα 1 - 10682

Πληροφορίες : …………..

Tηλέφωνο : 2132144816

ε-mail: : eam@culture.gr

ΣΥΜΒΑΣΗ Αρ …/2025

ΕΚΜΙΣΘΩΣΗ ΤΟΥ ΠΩΛΗΤΗΡΙΟΥ ΑΝΑΜΝΗΣΤΙΚΩΝ ΕΙΔΩΝ ΤΟΥ ΕΘΝΙΚΟΥ ΑΡΧΑΙΟΛΟΓΙΚΟΥ ΜΟΥΣΕΙΟΥ

Στην Αθήνα, σήμερα, την … ……………….., ημέρα ……………, του έτους 2025, στα γραφεία του Εθνικού Αρχαιολογικού Μουσείου, οδός Τοσίτσα 1, 106 82, Αθήνα, οι υπογεγραμμένοι, αφενός η Πρόεδρος του Εθνικού Αρχαιολογικού Μουσείου, κα Ιωάνν Δρέττα που εκπροσωπεί με την ιδιότητά της αυτή, με βάση τις κείμενες διατάξεις, το Εθνικό Αρχαιολογικό Μουσείου και αφετέρου η ………………………………………… ,

αφού έλαβαν υπόψη:

* τον ν. 5021/2023 (ΦΕΚ 31 Α΄ 16.02.2023) «Εκσυγχρονισμός της μουσειακής πολιτικής και ζητημάτων διαχείρισης της πολιτιστικής κληρονομιάς: ίδρυση μουσείων Ν.Π.Δ.Δ., κρατική ασφάλιση της κινητικότητας των πολιτιστικών αγαθών, δράσεις του Ο.Δ.Α.Π. και του Μουσείου Ακρόπολης, ρυθμίσεις ποινικής προστασίας της πολιτιστικής κληρονομιάς, Συμβούλια του Υπουργείου Πολιτισμού και Αθλητισμού, Μητρώο Προσωπικού Αρχαιολογικών Εργασιών, λοιπές διατάξεις σχετικά με το προσωπικό του Υπουργείου Πολιτισμού και Αθλητισμού και την αντιμετώπιση των συνεπειών της πανδημίας στον πολιτισμό και άλλες επείγουσες ρυθμίσεις», αξιοκρατία και αποτελεσματικότητα της Δημόσιας Διοίκησης) και άλλες διατάξεις»,
* τον ν. 4858/2021 ( 220/Α/19.11.2021) «Κύρωση Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς»,
* τον ν. 4270/2014 (Α’ 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως ισχύει,
* τον ν. 4250/2014 «Διοικητικές απλουστεύσεις-Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του Π.Δ. 318/1992 (Α’ 161) και λοιπές διατάξεις», όπως ισχύει,
* τον ν. 1892/1990 (Α' 101 «Για τον εκσυγχρονισμό και την ανάπτυξη και άλλες διατάξεις.») και ιδίως των αρ. 24-30, όπως ισχύουν,
* τον ν. 4727/2020 (ΦΕΚ Α 184/23.09.2020) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις», όπως ισχύει,
* το υπ’ αριθμ. 42/2024 (ΦΕΚ./Α/125/01.8.2024) «Οργανισμός Λειτουργίας του Εθνικού Αρχαιολογικού Μουσείου».
* το Π.Δ. 715/1979 (Α΄ 212) «Περί τρόπου ενεργείας υπό των ΝΠΔΔ προμηθειών, μισθώσεων και εκμισθώσεων εν γένει, αγορών ή εκποιήσεων ακινήτων, εκποιήσεων κινητών πραγμάτων, ως και εκτελέσεως εργασιών», όπως ισχύει,
* τον ν. 4978/2022 (Α΄ 190) «Κύρωση Κώδικα Είσπραξης Δημοσίων Εσόδων»,
* το νδ. 496/1974 (Α’ 204) «Περί Λογιστικού Νομικών Προσώπων Δημοσίου Δικαίου», όπως ισχύει,
* τις διατάξεις του Αστικού Κώδικα, συμπληρωματικώς και στο μέτρο που προσιδιάζουν στη φύση της υπό ανάθεση σύμβασης,
* την υπ’ αριθμ. …../2025 πρόσκληση ενδιαφέροντος του Εθνικού Αρχαιολογικού Μουσείου για την εκμίσθωση πωλητηρίου αναμνηστικών ειδών στο Εθνικό Αρχαιολογικό Μουσείο
* την υπ΄αριθμ. …………/…-…-2025 απόφαση του Εθνικού Αρχαιολογικού Μουσείου με την οποία ανάδοχος της πρόσκλησης υπ’ αριθμ. …../2025 κηρύχθηκε …………………………..

Κατόπιν τούτου, … Πρόεδρος του του Εθνικού Αρχαιολογικού Μουσείου, κ. ………… …………….. με την ανωτέρω ιδιότητά της αναθέτει στον ανάδοχο «……………..», ο οποίος στο εξής θα ονομάζεται στην παρούσα σύμβαση «Μισθωτής» την υπόψη μίσθωση που αναλυτικά περιγράφεται στην παρούσα σύμβαση, την οποία αυτή αναλαμβάνει με τους κατωτέρω όρους και συμφωνίες:

**ΑΡΘΡΟ 1ο**

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Αντικείμενο της σύμβασης είναι η εκμίσθωση στον Μισθωτή του πωλητηρίου αναμνηστικών ειδών του Εθνικού Αρχαιολογικού Μουσείου όπως το μίσθιο αυτό περιγράφεται στην υπ’ αριθμ. …../2025 πρόσκληση ενδιαφέροντος του Εθνικού Αρχαιολογικού Μουσείου και το Παράρτημα Β αυτής (στο εξής και το «Μίσθιο»).

**ΑΡΘΡΟ 2ο**

**ΣΥΜΒΑΤΙΚΟ ΠΛΑΙΣΙΟ**

Κατά την εκτέλεση της σύμβασης εφαρμόζονται οι διατάξεις του Π.Δ. 715/1979, οι όροι της ως άνω αναφερόμενης πρόσκλησης (υπ’ αρ. ………/2025) και συμπληρωματικά ο Αστικός Κώδικας.

Το Μίσθιο θα χρησιμοποιηθεί από τον Μισθωτή για την αναφερόμενη στην υπ’ αριθμ. …./2025 πρόσκληση εκδήλωσης ενδιαφέροντος, την επισυναπτόμενη δεσμευτική προσφορά του Μισθωτή αναδόχου και την παρούσα σύμβαση, χρήση, και πάντοτε εντός των επιτρεπομένων, όπως αυτές ισχύουν, χρήσεων και όρων δόμησης.

Ο Μισθωτής μισθώνει το Μίσθιο από το Εθνικό Αρχαιολογικό Μουσείο και αποδέχεται την εκμίσθωση σύμφωνα με τους όρους της υπ’ αριθμ. …./2025 πρόσκληση εκδήλωσης ενδιαφέροντος και της επισυναπτόμενης δεσμευτικής προσφορά του Μισθωτή αναδόχου, που αποτελούν αναπόσπαστο μέρος της παρούσας σύμβασης, και τους όρους της παρούσας σύμβασης.

Ο Μισθωτής υποχρεούται να συμμορφώνεται με τις ισχύουσες κάθε φορά νομοθετικές και κανονιστικές διατάξεις, καθώς και με τις υποδείξεις και τις συστάσεις των δημόσιων αρχών και φορέων, και των πολεοδομικών, υγειονομικών, αγορανομικών, αστυνομικών, δημοτικών και περιφερειακών αρχών που αφορούν στο Μίσθιο.

**ΑΡΘΡΟ 3ο**

**ΕΓΓΥΗΣΗ ΚΑΛΗΣ ΕΚΤΕΛΕΣΗΣ**

Για την καλή εκτέλεση των όρων της παρούσας σύμβασης ο Μισθωτής κατέθεσε την υπ’ αριθμ. …………………./…-…-2025 εγγυητική επιστολή καλής εκτέλεσης ποσού …………… (………….) ευρώ.

Η εγγυητική επιστολή καλής εκτέλεσης επιστρέφεται στον Μισθωτή εντός τριάντα (30) ημερών από τη λήξη της παρούσας σύμβασης, η οποία βεβαιώνεται με σχετική απόφαση του Εθνικού Αρχαιολογικού Μουσείου και την αποχώρηση του Μισθωτή από τους χώρους του Μισθίου.

**ΑΡΘΡΟ 4ο**

**ΔΙΑΡΚΕΙΑ ΜΙΣΘΩΣΗΣ – ΣΥΜΒΑΤΙΚΕΣ ΠΡΟΘΕΣΜΙΕΣ**

Η διάρκεια της μίσθωσης ορίζεται σε έξι (6) χρόνια από την υπογραφή της παρούσας σύμβασης και δύναται να παραταθεί για επιπλέον έξι (6) χρόνια από τη λήξη της, κατ΄ανώτατο όριο.

Σιωπηρή παράταση της σύμβασης μίσθωσης δεν επιτρέπεται σε καμία περίπτωση.

Ο Μισθωτής θα παραλάβει το Μίσθιο από επιτροπή που θα συγκροτηθεί από το Εθνικό Αρχαιολογικό Μουσείο και θα συνταχθεί σχετικό πρωτόκολλο παράδοσης - παραλαβής και με τον ίδιο τρόπο θα παραδώσει το Μίσθιο κατά την καθ’ οιονδήποτε τρόπο λήξη της μίσθωσης.

Τα συμβαλλόμενα μέρη μπορούν να εξουσιοδοτήσουν τρίτους για την υπογραφή των πρωτοκόλλων παράδοσης – παραλαβής.

**ΑΡΘΡΟ 5ο**

**ΥΠΟΧΡΕΩΣΕΙΣ ΜΙΣΘΩΤΗ**

Κατά την εκτέλεση της σύμβασης ο Μισθωτής θα τηρεί τις υποχρεώσεις του που προβλέπονται στην υπ’ αριθμ. …./2025 ως άνω αναφερόμενη πρόσκληση ενδιαφέροντος και τα Παραρτήματα αυτής.

**ΑΡΘΡΟ 6ο**

**ΠΑΡΑΚΟΛΟΥΘΗΣΗ ΤΗΣ ΣΥΜΒΑΣΗΣ**

Την τήρηση και εφαρμογή των όρων της σύμβασης θα ελέγχει οποτεδήποτε το Εθνικό Αρχαιολογικό Μουσείο.

ΤοΕθνικό Αρχαιολογικό Μουσείο για το σκοπό της διασταύρωσης των στοιχείων των πωλουμένων προϊόντων και τη διαφύλαξη των δικαιωμάτων του έχει το  
δικαίωμα να αιτείται και ο Μισθωτής την υποχρέωση να του γνωστοποιεί τα  
τιμολόγια και τα λοιπά νόμιμα παραστατικά (δελτία αποστολής κ.λπ.)  
προμήθειας κ.λπ. των προϊόντων που, σύμφωνα με τους όρους της παρούσας  
σύμβασης, θα πωλούνται στο Πωλητήριο αναμνηστικών ειδών - Μίσθιο.

Σε περίπτωση αποδεδειγμένης απόκλισης ή μη συμμόρφωσης του Μισθωτή με τις συμβατικές του υποχρεώσεις, ο Μισθωτής υποχρεούται να συμμορφώνεται, σύμφωνα με τους προβλεπόμενους όρους της σύμβασης, άλλως επιβάλλονται οι κυρώσεις που προβλέπονται στη σύμβαση.

**ΑΡΘΡΟ 7ο**

**ΜΗΝΙΑΙΟ ΜΙΣΘΩΜΑ – ΠΛΗΡΩΜΗ ΜΙΣΘΩΜΑΤΟΣ – ΟΙΚΟΝΟΜΙΚΟΥ ΑΝΤΑΛΛΑΓΜΑΤΟΣ**

Το μηνιαίο μίσθωμα για την εκμίσθωση του Μισθίου είναι αυτό που προσέφερε ο ανάδοχος Μισθωτής με την οικονομική προσφορά και έχει ως εξής :

………………………………………………………………………………………………………………………

Καθημερινά θα γίνεται εκκαθάριση «Ζ» των πωλήσεων από το Πωλητήριο αναμνηστικών ειδών - Μίσθιο. Αντίγραφο του «Ζ» των πωλήσεων θα προωθείται καθημερινά στο  
Λογιστήριο του Εθνικού Αρχαιολογικού Μουσείου. Το Εθνικό Αρχαιολογικό Μουσείο έχει το δικαίωμα όπως σε οποιαδήποτε ημέρα  
και ώρα πραγματοποιεί ελέγχους στο Πωλητήριο για την ορθή έκδοση των  
αποδείξεων. Τυχόν μη έκδοση έστω και μιας αποδείξεως συνιστά δυνητικό λόγο καταγγελίας της σύμβασης, κατά τη διακριτική ευχέρεια του Εθνικού Αρχαιολογικού Μουσείου.

Το μηνιαίο μίσθωμα, πλέον ΦΠΑ ή χαρτοσήμου, και λοιπών κρατήσεων, θα καταβάλλεται στο Εθνικό Αρχαιολογικό Μουσείο από τον Μισθωτή εντός των πρώτων πέντε (5) ημερών κάθε μήνα.

Ταυτόχρονα θα γίνεται συνολική εκκαθάριση των πωλήσεων προ ΦΠΑ και θα καταβάλλεται στο Εθνικό Αρχαιολογικό Μουσείο ποσοστό 2 % των μηνιαίων πωλήσεων (προ ΦΠΑ) του Πωλητηρίου. Το ποσό θα καταβάλλεται στο Εθνικό Αρχαιολογικό Μουσείο ανά εξάμηνο εντός δεκαπέντε (15) ημερών από τη λήξη του Ιουνίου και του Δεκεμβρίου κάθε έτους.

Η ως άνω πληρωμή του μηνιαίου μισθώματος και του οικονομικού ανταλλάγματος θα γίνεται στους λογαριασμούς του Εθνικού Αρχαιολογικού Μουσείου που θα κοινοποιηθούν εγγράφως στον Μισθωτή με την παράδοση του Μισθίου.

Σε κάθε συναλλαγή (κατάθεση μισθώματος, πληρωμή οικονομικού ανταλλάγματος) στο πεδίο «πληροφορίες προς δικαιούχο» θα αναγράφεται υποχρεωτικά το όνομα του Μισθωτή όπως αυτό είναι αναγραμμένο στη σύμβαση και ο μοναδικός αριθμός ταυτότητας του Μισθίου, ο οποίος θα γνωστοποιείται στον Μισθωτή κατά την υπογραφή της σύμβασης.

Στην αντίθετη περίπτωση το Εθνικό Αρχαιολογικό Μουσείο δεν φέρει οιαδήποτε ευθύνη για τυχόν καθυστερήσεις ή οποιαδήποτε άλλη επίπτωση σύμφωνα με τους όρους της πρόσκλησης εκδήλωσης ενδιαφέροντος και της παρούσας σύμβασης.

Ο Μισθωτής οφείλει να αποπληρώνει εμπρόθεσμα τους λογαριασμούς κοινής ωφέλειας που τον αφορούν και ορίζονται στην πρόσκληση εκδήλωσης ενδιαφέροντος της σύμβασης αυτής.

**ΑΡΘΡΟ 8ο**

**ΑΠΑΓΟΡΕΥΣΗ ΥΠΟΜΙΣΘΩΣΗΣ ΚΑΙ ΣΙΩΠΗΡΗΣ ΑΝΑΜΙΣΘΩΣΗΣ, ΕΚΧΩΡΗΣΗΣ – ΑΠΟΔΟΣΗ ΜΙΣΘΙΟΥ**

Δεν επιτρέπεται στον Μισθωτή για κανενός είδους αιτία η υπεκμίσθωση ή υπεργολαβία ή μεταβίβαση σε άλλον των δικαιωμάτων και υποχρεώσεών του από την παρούσα χωρίς την έγγραφη συναίνεση του Εθνικού Αρχαιολογικού Μουσείου. Εξαιρείται η εκχώρηση της σύμβασης από τον Μισθωτή σε τράπεζα για λόγους χρηματοδότησης.

Ο Μισθωτής δεν απαλλάσσεται από τις συμβατικές του υποχρεώσεις και ευθύνες έναντι του Εθνικού Αρχαιολογικού Μουσείου ακόμη και σε περίπτωση που χορηγηθεί η έγγραφη συναίνεσή του.

Σιωπηρή αναμίσθωση δεν επιτρέπεται.

**ΑΡΘΡΟ 9ο**

**ΜΟΝΟΜΕΡΗΣ ΛΥΣΗ ΤΗΣ ΣΥΜΒΑΣΗΣ**

Το Εθνικό Αρχαιολογικό Μουσείο δύναται με αιτιολογημένη απόφαση του Δ.Σ. να λύσει μονομερώς την σύμβαση, για σπουδαίο λόγο (όπως η ιδιόχρηση ή η εκτέλεση εργασιών επέκτασης-αναβάθμισης του Μουσείου), αλλά πάντοτε κατόπιν προειδοποίησης κοινοποιούμενης επί αποδείξει στον Μισθωτή έξι (6) μήνες πριν τη λύση της σύμβασης. Από την αιτία αυτή, ο Μισθωτής δεν δικαιούται καμίας αποζημίωσης παρά μόνο την ανάληψη των τυχόν προκαταβληθέντων και μη δεδουλευμένων μισθωμάτων, ενώ κάθε δικαίωμα ή απαίτηση που τρίτος έλκει από τον Μισθωτή δεν μπορεί να αντιταχθεί κατά του Εθνικού Αρχαιολογικού Μουσείου.

Σε περίπτωση που ο Μισθωτής αποχωρήσει από το Μίσθιο ή προκαλέσει τη λύση της σύμβασης πριν την πάροδο του συμβατικού χρόνου, χωρίς τη συναίνεση του Εθνικού Αρχαιολογικού Μουσείου, η οποία δίνεται μόνο όταν συντρέχει σπουδαίος λόγος ή ανωτέρα βία, καθίστανται ληξιπρόθεσμα και απαιτητά όλα τα μισθώματα μέχρι την πάροδο του συμβατικού χρόνου, τα οποία, εάν δεν καταβληθούν οικειοθελώς, βεβαιώνονται με καταλογισμό και εισπράττονται με τις διατάξεις του ΚΕΔΕ.

**ΑΡΘΡΟ 10ο**

**ΑΠΟΔΟΣΗ ΤΟΥ ΜΙΣΘΙΟΥ**

Μετά τη λήξη της συμβατικής διάρκειας ή λύση της μίσθωσης για οποιονδήποτε λόγο, με την επιφύλαξη των προηγούμενων παραγράφων, το Μίσθιο ελευθερώνεται αμέσως και χωρίς καμία άλλη διατύπωση ή όχληση κατά την ημέρα λήξης ή γνωστοποίησης της λύσης προς τον Μισθωτή σε ειδικώς συγκροτούμενη προς τούτο Επιτροπή Παραλαβής κατά τα οριζόμενα στην παράγραφο 3 του άρθρου 47 του Π.Δ. 715/1979 συντασσόμενου σχετικού πρωτοκόλλου παράδοσης-παραλαβής. Ο Μισθωτής οφείλει να παραδώσει το Μίσθιο σε καλή κατάσταση και κατά τους όρους της μισθωτικής σύμβασης και να απομακρύνει τον κινητό εξοπλισμό ιδιοκτησίας του. Όλες οι διαρρυθμίσεις, βελτιώσεις και προσθήκες παραμένουν επ’ ωφελεία του Μισθίου, χωρίς αξίωση αποζημίωσης του Μισθωτή.

Σε περίπτωση άρνησης απόδοσης του Μισθίου επιβάλλονται σωρευτικώς τα ακόλουθα:

(α) κατάπτωση της εγγυητικής επιστολής καλής εκτέλεσης του Μισθωτή,

(β) διατάσσεται σύμφωνα με τις οικείες διατάξεις, η αποβολή του Μισθωτή από το Μίσθιο, με την ταυτόχρονη αναζήτηση αποζημίωσης χρήσης για κάθε μισθωτικό μήνα, η οποία ανέρχεται σε ποσό ίσο με το οικονομικό αντάλλαγμα που προσέφερε ο Μισθωτής τον προηγούμενο μήνα προ της λήξης της σύμβασης μίσθωσης. Η αποζημίωση αυτή ουδόλως συνιστά παράταση ή ανανέωση της μίσθωσης και ο Μισθωτής δεν θεμελιώνει κανένα δικαίωμα εξ αυτής.

(γ) Τέλος, καταλογίζεται με απόφαση του Εθνικού Αρχαιολογικού Μουσείου και σύμφωνα με τα οριζόμενα στο Π.Δ. 715/1979, ειδική ποινική ρήτρα που ανέρχεται για κάθε μήνα που δεν αποδίδεται το Μίσθιο, σε ποσό ίσο με το οικονομικό αντάλλαγμα που προσέφερε ο Μισθωτής τον προηγούμενο μήνα προ της λήξης της σύμβασης μίσθωσης. Σημειώνεται ότι η ειδική αυτή ποινική ρήτρα είναι ανεξάρτητη από την αποζημίωση χρήσης της ως άνω περ. β’.

Ταυτόχρονα πραγματοποιείται η αφαίρεση του επαγγελματικού εξοπλισμού με πρωτοβουλία και δαπάνες του Εθνικού Αρχαιολογικού Μουσείου, που καταλογίζονται στον Μισθωτή με βάση τις διατάξεις του Κ.Ε.Δ.Ε.

Τα πρωτόκολλα διοικητικής αποβολής εκτελούνται αναγκαστικά πέντε (5) ημέρες μετά την επίδοσή τους. Κατά του πρωτοκόλλου επιτρέπεται ανακοπή, η οποία ασκείται μέσα σε δεκαπέντε (15) ημέρες από την επίδοσή του. Η προθεσμία ανακοπής και η άσκηση αυτής δεν αναστέλλουν την εκτέλεση του πρωτοκόλλου. Το πρωτόκολλο διοικητικής αποβολής δύναται να επιδίδεται και εκτελείται και από δικαστικό επιμελητή σύμφωνα με τις διατάξεις του Ν. 2318/1995.

**ΑΡΘΡΟ 11ο**

**ΛΟΙΠΟΙ ΟΡΟΙ ΜΙΣΘΩΣΗΣ**

Η παρούσα σύμβαση τροποποιείται μόνον εγγράφως.

Ως προς τα λοιπά θέματα της παρούσας σύμβασης μίσθωσης ισχύουν τα αναφερόμενα στην με αρ. πρωτ. ……/2025 πρόσκληση εκδήλωσης ενδιαφέροντος του Εθνικού Αρχαιολογικού Μουσείου σε συνδυασμό με την προσφορά του Μισθωτή.

**ΑΡΘΡΟ 12ο**

**ΕΦΑΡΜΟΣΤΕΟ ΔΙΚΑΙΟ**

Η σύμβαση που θα συναφθεί διέπεται από το Ελληνικό Δίκαιο και ειδικότερα από τις διατάξεις του Π.Δ. 715/1979, τους όρους της παρούσας και της υπ’ αριθμ. …./2025 πρόσκλησης εκδήλωσης ενδιαφέροντος του Εθνικού Αρχαιολογικού Μουσείου και συμπληρωματικά τον Αστικό Κώδικα. Ο Μισθωτής δηλώνει ρητά ότι γνωρίζει ότι η μίσθωση αυτή δεν υπάγεται στις διατάξεις του Π.Δ. 34/1995 ή σε αυτές για τις εμπορικές μισθώσεις, και σε καμία περίπτωση δεν θα έχουν ισχύ οι διατάξεις περί επαγγελματικής στέγης.

Σε περίπτωση που προκύψει οποιαδήποτε διαφορά (συμβατική ή εξωσυμβατική) σχετικά με την ερμηνεία ή την εκτέλεση ή την εφαρμογή της σύμβασης ή με αφορμή αυτή, αποκλειστικά αρμόδια ορίζονται για την επίλυση της τα καθ’ ύλην αρμόδια Δικαστήρια της Αθήνας Αθηνών, κατά ρητή παρέκταση αρμοδιότητας.

**ΓΙΑ ΤΟ ΕΘΝΙΚΟ ΑΡΧΑΙΟΛΟΓΙΚΟ ΜΟΥΣΕΙΟ**

**… Πρόεδρος**